b'\n_START_ARTICLE_\nUvod u anatomiju\n_START_SECTION_\n1. sezona\n_START_PARAGRAPH_\n1. sezona serije s emitiranjem je po\xc4\x8dela 27. o\xc5\xbeujka 2005.-e, i zavr\xc5\xa1ila je 22. svibnja iste godine. Prva sezona serije ima samo devet epizoda, jer se po\xc4\x8dela snimati tek u o\xc5\xbeujku, za razliku od drugih sezona koje su se emitirale od rujna do svibnja. Meredith Grey, k\xc4\x87erka poznate kirurginje Ellis Grey, postala je sta\xc5\xbeist u bolnici "Seattle Grace". Na tom mjestu upoznaje i ostale sta\xc5\xbeiste, Cristinu Yang, Izzie Stevens i Georgea O\'Malleya, koji postaju njeni najbolji prijatelji tijekom godina sta\xc5\xbeiranja. Osim njih, predstavljeni su nam i likovi doktorice Mirande Bailey, koju svi zovu "Nacistica", doktora Alexa Kareva, koji nije popularan kod ostalih sta\xc5\xbeista (posebno kod Izzie), i priznatih kirurga doktora Dereka Shepharda i doktora Prestona Burkea. \xc5\xa0ef kirurgije je Richard Webber, koji je blizak prijatelj Meredithine majke. Glavne teme su prije svega slu\xc4\x8dajevi koje sta\xc5\xbeisti dobivaju u prva dva mjeseca, a kao sporedne pri\xc4\x8de predstavljena nam je borba Meredithine majke Ellis s Alzheimerovom bolesti, te Meredithin tajanstveni odnos s doktorom Shepherdom. Sezona zavr\xc5\xa1ava dolaskom Kate Walsh kao Addison Montgomery-Shepherd, Derekove \xc5\xbeene.\n_START_SECTION_\n2. sezona\n_START_PARAGRAPH_\n2. sezona serije s emitiranjem je po\xc4\x8dela 25. rujna 2005-e i zavr\xc5\xa1ila je 15. svibnja 2006.-e. 2. sezona se fokusira na Meredithin i Derekov odnos, koji je naru\xc5\xa1en kad se sazna kako je Derek u braku s kirurginjom Addison Montgomery-Shepherd. Razvijaju se i ljubavne pri\xc4\x8de izme\xc4\x91u Izzie i Alexa (kasnije se Izzie zaljubi u pacijenta, kojem je bila prijeko potrebna transplantacija srca, Dennya Duquettea), te izme\xc4\x91u Cristine i doktora Burkea. Miranda Bailey zatrudni, a saznajemo vi\xc5\xa1e tajni iz Meredithina \xc5\xbeivota. 2. sezona imala je velik postotak gledanosti, \xc4\x8dak i ve\xc4\x87i od dotada\xc5\xa1njeg hita "Ku\xc4\x87anice". Krajem 2. sezone, dvoje glumaca su se pridru\xc5\xbeili glavnoj gluma\xc4\x8dkoj postavi, Sara Ramirez kao Callie Torres i Eric Dane kao Mark Sloan.\n_START_SECTION_\n3. sezona\n_START_PARAGRAPH_\nDan nakon zavr\xc5\xa1etka 2. sezone serije, ABC je objavio u javnost kako \xc4\x87e se tre\xc4\x87a sezona serije najesen po\xc4\x8deti emitirati u novom terminu i to \xc4\x8detvrtkom, stavljaju\xc4\x87i seriju na isti dan kao dotada\xc5\xa1nji hit "CSI: Las Vegas". Tre\xc4\x87a sezona s emitiranjem je zapo\xc4\x8dela 21. rujna 2006-e, i uspjela je maknuti "CSI: Las Vegas" s prve pozicije u gledanosti. Sezona zavr\xc5\xa1ava 17. svibnja 2007-e. Na kraju sezone, Burke otkazuje svoje vjen\xc4\x8danje s Cristinom, Richard Webber ostaje na mjestu \xc5\xa1efa kirurgije, Callie postaje \xc5\xa1efica odjela, a George padne na posljednjem ispitu. Odnosi izme\xc4\x91u Meredith i Dereka, kao i trokut Callie, George i Izzie ostaju nerije\xc5\xa1eni. Addison odlu\xc4\x8duje po\xc4\x8deti novi \xc5\xbeivot u Los Angelesu u seriji "Privatna praksa" (Private Practice).\n_START_SECTION_\n4. sezona\n_START_PARAGRAPH_\n4. sezona serije s emitiranjem je krenula u rujnu 2007-e. Iz serije su oti\xc5\xa1li Kate Walsh i Isiah Washington, a u gluma\xc4\x8dku postavu serije ulazi glumica Chyler Leigh, kao Lexie Grey, nova sta\xc5\xbeistica u bolnici, ujedno i Meredithina polusestra. Najavljeno je kako \xc4\x87e uskoro u seriju u\xc4\x87i i novi mu\xc5\xa1ki lik, koji \xc4\x87e biti velika konkurencija Dereku Shepherdu. Pojavile su se i glasine kako \xc4\x87e lik Prestona Burkea igrati drugi glumac, i to Danny Glover, no autorica serije, Shonda Rhimes, je tu glasinu opovrgnula. U seriji je zasad gostovao Edward Hermann, a uloge su dobili i Lauren Stamile i Seth Green.\n_START_SECTION_\n5. sezona\n_START_PARAGRAPH_\n5. sezona je slu\xc5\xbebeno zapo\xc4\x8dela 25. rujna 2008. s dvosatnom epizodom. Slu\xc5\xbebeno je bilo objavljeno da Katherine Heigl ostaje u seriji da bi njezin lik, Izzie Stevens, kasnije dobila melanom koji se pro\xc5\xa1iruje na ostale dijelove tijela. U me\xc4\x91uvremenu, vra\xc4\x87a se Jeffrey Dean Morgan, publici poznatiji kao Denny Duquette. Pojavljuje se kao Izziena halucinacija koju ona po\xc4\x8dinje smatrati predznakom smrti._NEWLINE_Brooke Smith, poznata kao Erica Hahn, odlazi usred sezone nakon \xc5\xa1to je njezin lik izba\xc4\x8den iz scenarija. Kevin McKidd dolazi u seriju igraju\xc4\x87i dr Owena Hunta koji se upu\xc5\xa1ta u ljubavnu vezu dr Cristinom Yang. U ovoj sezoni se tako\xc4\x91er pojavljuju Melissa George koja igra staru Meredithinu prijateljicu Sadie. Me\xc4\x91utim, i ona odlazi nakon \xc5\xa1to njezin lik, Sadie, odlu\xc4\x8di oti\xc4\x87i iz bolnice. Jessica Capshaw se pojavljuje u ulozi Arizone Robbins, koja bi trebala biti uvr\xc5\xa1tena u glavne likove 6. sezone._NEWLINE_Tijekom ove sezone nastupa i prvi crossover "Uvoda u Anatomiju" sa serijom "Privatna praksa" (Private Practice): Addisonin brat Archer ima ciste u mozgu i samo Derek to mo\xc5\xbee odstraniti..._NEWLINE_U ovoj sezoni, serija i dosti\xc5\xbee do 100. epizode kada se o\xc4\x8dekivalo da \xc4\x87e se Meredith i Derek napokon vjen\xc4\x8dati. Me\xc4\x91utim, na iznena\xc4\x91enje gledatelja, u 100. epizodi svoje vjen\xc4\x8danje dobiju Izzie Stevens i Alex Karev. Nakon 100. epizode, 5. sezona zavr\xc5\xa1ava slu\xc5\xbebeno 14. svibnja 2009. dvosatnom epizodom ostavljaju\xc4\x87i neka nerazrije\xc5\xa1ena pitanja.\n_START_SECTION_\n6. sezona\n_START_PARAGRAPH_\n24. rujna 2009. godine slu\xc5\xbebeno je zapo\xc4\x8dela nova sezona Uvoda u anatomiju u SAD-u na ABC-u. U Hrvatskoj prva epizoda emitirana je na RTL televiziji 14. sije\xc4\x8dnja 2010. Izzie napu\xc5\xa1ta seriju zbog nedostatka vremena koje  bi trebala provoditi s obitelji. T. R. Knight od sada vi\xc5\xa1e nije dio gluma\xc4\x8dke postave, dok je Jessica Capshaw postavljena u glavne glumce._NEWLINE_U \xc5\xa1estoj sezoni u Seattle Grace pridru\xc5\xbeilo se nekoliko novih doktora zbog spajanja s bolnicom Mercy West. Poput dr Reed Adamson koju glumi  Nora Zehetner, Jesse Williams glumi dr Jacksona Averya (\xc4\x8diji je djed poznati Harper Avery), Robert Baker glumi dr Charlesa Percya, a Sarah Drew je dobila ulogu dr April Kepner, koja je bila otpu\xc5\xa1tena u 6., a ponovno zaposlena u 13. epizodi.Kim Raver se pridru\xc5\xbeila gluma\xc4\x8dkoj postavi 12. studenoga 2009. kao dr Altman Teddy. Glumi kardijalnog kirurga koja je slu\xc5\xbeila s dr. Owenom Huntom u ratu. Postala je jedna od glavnih glumaca 4. sije\xc4\x8dnja 2010. U Sjedinjenim Ameri\xc4\x8dkim Dr\xc5\xbeavama 14. sije\xc4\x8dnja 2010. emitiran je drugi "crossover" doga\xc4\x91aj Uvoda u anatomiju i Privatne prakse._NEWLINE_Dana 8. travnja 2010. najavljeno je da \xc4\x87e pjeva\xc4\x8dica Mandy Moore biti go\xc5\xa1\xc4\x87a u finalnoj epizodi \xc5\xa1este sezone.\n_START_SECTION_\n7. sezona\n_START_PARAGRAPH_\nPo\xc4\x8dela je s emitiranjem u SAD-u 23. rujna 2010, a u Hrvatsku je stigla na male ekrane 12. svibnja 2011.  _NEWLINE_Glumci Jesse Williams i Sarah Drew, koji glume dr Jacksona Averya i dr April Kepner su postali jedni od glavnih glumaca. Dr Jackson Avery i dr April Kepner se presele u Derekovu i Meredithovu ku\xc4\x87u. U jednoj od epizoda se pojavi Derekova mla\xc4\x91a sestra Amelia Shepherd koju glumi Caterina Scorsone. Shonda Rhimes je potvrdila da \xc4\x87e u sedmoj sezoni biti 22 epizode._NEWLINE_U sedmoj sezoni Callie je trudna te do\xc5\xbeivi prometnu nesre\xc4\x87u. Porode njeno dijete ranije kako bi spasili oboje. Rodila je curicu koju je nazvala Sofia. U finalnoj epizodi sedme sezone doznaje se da je Christina trudna, ali odlu\xc4\x8di pobaciti dijete \xc5\xa1to vodi do velike sva\xc4\x91e s njenim nedavno udanim mu\xc5\xbeem dr. Owenom Huntom. Derek i Webber saznaju za Meredithnu pogre\xc5\xa1ku oko klini\xc4\x8dkog ispitivanja. Derek i Meredith se jako posva\xc4\x91aju, a epizoda zavr\xc5\xa1ava tako da Meredith donosi doma posvojenu djevoj\xc4\x8dicu iz Afrike. Zove se Zolah. Derek spava u njihovoj budu\xc4\x87oj ku\xc4\x87i koja jo\xc5\xa1 nema zidove.'